text: Michael fik hjertestop efter løbetur – nu stiller han op til Royal Run
  02 februar 2018 kl. 13.41
  En løbetur fik alvorlige konsekvenser for Michael Snedker Poulsen - på målstregen faldt han om med hjertestop. En løbekammerat fik ham dog i skoene igen, og til maj stiller han op til Royal Run. 
  Skoene snøres, og den skriggule og refleksfyldte trøje lynes. To gange om ugen gør Michael Snedker Poulsen sig klar til en løbetur med klubben SGI.
  Michael Snedker Poulsen, produktionsteknolog, Esbjerg. : "Første gang jeg skulle løbe, var jeg meget panisk, men heldigvis tog en fra løbeklubben mig med på en tur."
  Til maj er han også at finde ved startlinjen til Royal Run.
  - Det er skønt, og jeg glæder mig.
  Fakta om ICD:
  ICD betyder Implanterbar Cardioverter DefibrillatorDen er er indopereret og kan afgive stød (defibrillere) på hjertet for at genoprette normal hjerterytme.En ICD-enhed kan behandle hjertestop. Det kan den gøre på to måder:Overtage hjerterytmen Give et elektrisk stødKilde: Hjerteforeningen.dk
  Sådan har det ikke altid været. Den 19. juli 2017 gik løbeturen helt galt. På en ferie på Bornholm ville han løbe ti kilometer.
  - Jeg kom i mål, men jeg husker det ikke. Jeg faldt om med hjertestop. Der var ingen vejrtrækning, så jeg må have været død.
  Michael Snedker Poulsen blev reddet af kyndige folk og en hjertestarter. Efterfølgende blev han fløjet til Rigshospitalet og lagt i respirator. Fem dage efter han faldt om, fik han indopereret en ICD. Den kan overtage hjerterytmen og fungere som en slags minihjertestarter.
  - Første gang jeg skulle løbe, var jeg meget panisk, men heldigvis tog en fra løbeklubben mig med på en tur, husker Michael Snedker Poulsen.
  På turen fik de testet nogle grænser og forskellige former for løb, og Michael Snedker Poulsen fik pulsen op.
  - Efter den tur var jeg bare lykkelig, fordi det gik som det skulle. Jeg var klar til at hoppe på løbeholdet igen.  
  Nu løber han med lidt mere ro på, og så har støtten fra løbeklubben været uundværlig.
  - Det betyder bare alt, at vi er en så social løbeklub.
  Efter 49 minutter og otte kilometer senere er aftenens løbetur overstået.
  - Jeg er ovenud tilfreds, siger Michael Snedker Poulsen om aftenens resultat.
  